dialyseapparat
Store norske leksikon,Teknologi og industri,Industri,Kjemisk industri
Dialyseapparat, apparat for å atskille oppløste stoffer; kolloidale og høymolekylære stoffer skilles fra væske ved at de små væskemolekylene passerer gjennom en halvgjennomtrengelig membran, mens de større molekylene blir holdt tilbake. Membranen består av hule fibre, tynne rør eller plane flater med stor overflate montert i membranmoduler.
Væsken som behandles strømmer på den ene siden, og vaske-væsken (ofte rent vann) på den andre siden av membranen. Anvendelser Dialyseapparater har fått en rekke anvendelser etter at de første syrebestandige vinylmembranene kom på markedet i 1958. Eksempler på dette er gjenvinning av natronlut i rayonfabrikker, gjenvinning av salpetersyre fra beisebad for rustfritt stål, rensing av dyre materialer i farmasøytisk industri og oppkonsentrering av fruktsaft.Med en årlig milliardomsetning har kunstige nyrer (hemodialyse) blitt den mest sentrale anvendelsen. I disse blir blodet til pasienter med nyresvikt (uremi) renset for uønskede salter, urinstoffer og fosfater. Les mer i Store norske leksikon dialysebehandling i Store medisinske leksikon membranseparasjon